Video: Verlamde matriekseun verstom - Maroela Media
Video: Verlamde matriekseun verstom
JG Oosthuizen. Foto: Facebook
Byna 'n jaar nadat JG Oosthuizen, 'n matriekleerder van Johannesburg, verlam gelaat is ná 'n fratsongeluk in die see by Mosselbaai in Januarie vanjaar, verstom die jongman se positiewe ingesteldheid oor die lewe almal om hom.
Maroela Media het vroeër berig JG het sy rugstring ernstig beseer toe hy in 'n golf ingeduik en vermoedelik 'n sandbank getref het. Hy is as 'n C5-kwadrupleeg geklassifiseer en het min of geen gevoel van sy skouers onder toe nie. Hy sou in 2016 met sy matriekjaar by Hoërskool Linden begin het, maar moes die skoolbanke vir 'n jaar van rehabilitasie verruil.
JG het intussen geleer om aan te pas by sy nuwe omstandighede en het 'n ongelooflike positiewe ingesteldheid ten spyte van al die uitdagings wat hy in die afgelope jaar moes oorkom. Hy het in 'n onderhoud, met eNuus se Daniëlla van Heerden, gesê die belangrikste les wat hy geleer het, is om die lewe te geniet.
"Geniet jou lewe. As jy nie hierdie dag gedoen het wat jy wou nie, doen dit die volgende dag en doen méér die volgende dag. Gaan mal! As jy nie gelukkig is oor iets nie of jy is ongelukkig oor jou lyf, verander dit. Jy het die kans om dit te doen," het JG gesê.
Kyk gerus hier na die volledige insetsel oor eNuus se besoek aan JG. Die insetsel is deur eNuus vervaardig. Kyk eNuus elke aand om 19:00 op kanaal 144 en 145 op DStv.
JG Oosthuizen video
Man vas oor dollars in bagasie
Drie vas na sterfte by inisiasieskool
Dankie vir jou positiewe houding. Jy is n voorbeeld vir baie ander en ek respekteer jou daarvoor.
Madie · 3 jare gelede
Sjoe!! JG jy is 'n yster, ek het baie respek vir jou.
YvonneL · 3 jare gelede
'n Baie dapper jong man. En ek is seker sy ouers is net sulke dapper en oulike mense. JG, ek wens vir jou 'n gelukkige en 'n geseënde Kersfees toe. Mag jy groot sukses behaal in die N uwejaar met wat jy ookal besluit om aan te pak. Want jy kán.